kardosdrur/scandi-wiki huggingface dataset:
Reichenbach (Oberfranken)

Reichenbach er en kommune i Landkreis Kronach i Regierungsbezirk Oberfranken i den tyske delstat Bayern.
Den er en del af Verwaltungsgemeinschaft Teuschnitz.

Geografi 
Reichenbach ligger i Naturpark Frankenwald.

Historie 
Reichenbach nævnes første gang i 1190

Eksterne henvisninger 

Frankenwald
Kirsten Stallknecht

Kirsten Elisabeth Stallknecht (født 25. juli 1937 i København,  død 4. maj 2021) var en dansk sygeplejerske, der 1968-1996 var formand for Dansk Sygeplejeråd.

Hun blev uddannet sygeplejerske i 1960 og blev efterfølgende ansat på Rigshospitalet. I 1965 tog hun Danmarks Sygeplejerskehøjskoles kursus i undervisning og ledelse ved Aarhus Universitet, hvor hun udviklede et projekt for såkaldt gruppepleje på danske hospitaler efter amerikansk forbillede. Hun testede senere systemet som afdelingssygeplejerske på Rigshospitalet.

I 1966 blev hun medlem af Dansk Sygeplejeråds hovedbestyrelse, og da Maria Madsen trådte tilbage som formand, blev Stallknecht valgt som hendes afløser. Under hendes ledelse blev Dansk Sygeplejeråds økonomi og administration reorganiseret, ligesom der var øget fokus på fagretten. Blandt andet indgik organisationen i 1971 en hovedaftale, der indebar retten til konflikt, og i 1980 etableredes Sygeplejerskernes Arbejdsløshedskasse. Strejkemuligheden blev taget i brug i 1973. I 1980 grundlagde Stallknecht Dansk Institut for Sundheds- og Sygeplejeforskning, der skulle knyttes til WHO's arbejde for at udvikle sygeplejen.

Stallknecht blev i kraft af sit formandskab også medlem af forretningsudvalget i FTF. I 1971 blev hun næstformand og fra 1977 til 1984 var hun formand. I FTF stod hun også i spidsen for en reform på de interne linjer. Hun blev medlem af ledelsen i Pensionskassernes Administrationskontor, Arbejdsmarkedets Tillægspension og Lønmodtagernes Dyrtidsfond, og i 1982 blev hun som første kvinde optaget i Nationalbankens repræsentantskab. Senere kom også poster i Rådet for Uddannelses- og Erhvervsvejledning, Teknologirådet og Wonderful Copenhagen, som hun blev formand for ved organisationens etablering i 1992. Senere blev hun også formand for repræsentantskabet for DONG. I 2000 blev hun formand for stormombruste Københavns Ungdomscentre, hvor det som formand lykkedes hende at skabe ro omkring institutionen.

Internationalt var hun engageret i Sygeplejerskers Samarbejde i Norden, som hun var formand for 1989-1995. I 1981 blev hun bestyrelsesmedlem i International Council of Nurses (ICN), og da hun trådte tilbage som formand for Dansk Sygeplejeråd i 1996, fortsatte hun som præsident for ICN frem til 2001.

Hun blev ridder af Dannebrogordenen i 1990 og ridder af 1. grad i 1996.

Referencer

Eksterne henvisninger 
 

Sygeplejersker fra Danmark
Fagforeningsfolk fra Danmark
Riddere af 1. grad af Dannebrog
Personer fra København
Personer i Dansk Kvindebiografisk Leksikon
Personer i Kraks Blå Bog (afdøde)
Schneckenlohe

Schneckenlohe er en kommune i Landkreis Kronach i Regierungsbezirk Oberfranken i den tyske delstat Bayern. Den er en del af
Verwaltungsgemeinschaft Mitwitz.

Geografi 

Schneckenlohe ligger i Naturpark Frankenwald.

Inddeling 
Ud over Schneckenlohe ligger i kommunen landsbyerne Beikheim og Mödlitz.

Eksterne henvisninger 

Frankenwald
Christian Michael Rottbøll

Christian Michael Rottbøll kan henvise til flere personer:

 Christian Michael Rottbøll (biskop) (1729-1780) – præst ved Trinitatis Kirke, Århus Domkirke og senere biskop i Viborg
 Christian Michael Rottbøll (jurist) (1791-1884) – højesteretsjustitiarius
 Christian Michael Rottbøll (1805-1894) – godsejer (Børglum Kloster)
 Christian Michael Rottbøll (minister) (1854-1928) – minister og godsejer (Børglum Kloster)
 Christian Michael Rottbøll (modstandsmand) (1917-1942) – modstandsmand under Danmarks besættelse
Ksenija Sukhinova

Ksenija Vladimirovna Sukhinova (, ; født 26. august 1987 i Nisjnevartovsk, Khanty-Mansíjskij autonome okrug, Sovjetunionen) er en russisk skønhedsdronning, vinder af Miss Rusland 2007 og Miss World 2008.

Biografi 
Født den 26. august 1987 i Nisjnevartovsk. Er per. 2008 bosat i Tjumen hvor hun studerer på det statslige olie og gas-universitet. Efter endt uddannelse vil hun modtage eksamensbevis i ledelse og datalogi. Som barn var hun stærkt engageret i rytmisk gymnastik, løb og skiskydning.

Skønhedskonkurrencer 

Den 14. december repræsenterede hun Tjumen i Miss Rusland-finalen i Moskva. Her vandt hun over 50 andre deltagere fra andre egne af Rusland. Grundet skolearbejde var hun ikke i standt til at repræsentere Rusland i Miss Universe konkurrencen i 2008 – Rusland blev i stedet repræsenteret af Vera Krasova, nummer to i Miss Rusland. Vera Krasova blev nummer tre i Miss Universe, som blev vundet af Dayana Mendoza fra Venezuela.

I december 2008 repræsenterede Ksenija Rusland i den 58. Internationale Miss World konkurrencen afholdt i Johannesburg, Sydafrika hvor hun løb af med sejren. Hun er den anden russer der har været kåret som Miss World. Den første var Julija Aleksandrovna Kurotjkina i 1992. En anden russer, Oksana Fjodorova vandt Miss Universe i 2002.

Referencer 

 Miss World, officiel hjemmeside 
 Global Beauties, Miss Russia 2007  
 Russerinden Ksenija Sukhinova blev "Miss World 2008" 
 21-årig russer blev Miss World 2008 , Jyllands Posten, 13. december 2008

Personer fra Khanty-Mansíjskij autonome okrug
Deltagere i Miss World
Fotomodeller fra Rusland
Atlantic Rhapsody

Atlantic Rhapsody – 52 billeder fra Torshavn er en færøsk film fra 1989 af instruktør Katrin Ottarsdóttir efter eget manuskript. Det var den første færøskproducerede spillefilm.

Filmen viser en dag i livet for nogle indbyggere i Torshavn. Filmen begynder med en far og en datter, der får morgenmad, mens nogle brandbiler kører forbi. En kvinde og hendes barn kigger på ilden og møder et ægtepar. Parret hilser på en mand, som skal ud med sin båd, osv.

Handling 
52 scener fra Tórshavn. Atlantic Rhapsody er ikke en traditionel spillefilm. Den handler heller ikke om William Heinesens færinger. Den er en kaleidoskopisk fortælling om det brogede hverdagsliv i verdens mindste hovedstad. En fortælling som i 52 scener tager os på en tur med små og store begivenheder på en helt almindelig dag.

Referencer

Eksterne henvisninger 
 Blue Bird Film: Atlantic Rhapsody – 52 scener fra Tórshavn 
  
 

Film fra Færøerne
Film instrueret af Katrin Ottarsdóttir
Dokumentarfilm fra Danmark
Film fra 1990
Færøsksprogede film
Poststrukturalisme

Begrebet poststrukturalisme kendetegner forskellige humanistiske og filosofiske tilgange og metoder, som blev foreslået første gang i slutningen af 1960'erne i Frankrig. Poststrukturalismen opstod som et modsvar eller en overbygning på strukturalismen (hvis vigtigste bidragere var Roman Jakobson, Ferdinand de Saussure og Claude Lévi-Strauss), men grænserne dertil er forskelligt definerede af forskellige poststrukturalister. De største forskelle mellem de to hovedretninger er betragtningerne fra poststrukturalismerne, om at der ikke findes nogen fast struktur og diskurs, hvilket står i modsætning til strukturalismens tro på statiske og stabile enheder. I poststrukturalismen fokuserer man således på den historiske diskontinuitet, brud og i særdeleshed på strukturernes konstruktionsbetingelser. En kritisk tilgangsvinkel til strukturerende begreber, normative forestillinger og teoretiske principper er typisk. I analyser anvendes psykoanalytiske, diskursanalytiske, semiotiske og sprogfilosofiske metoder. 

Nogle af de mest fremtrædende poststrukturalistiske teoretikere er Michel Foucault, Jacques Derrida, Gilles Deleuze, Roland Barthes, Jacques Lacan, Louis Althusser, Jean Baudrillard, Slavoj Žižek, Ernesto Laclau, Judith Butler og Hélène Cixious.

Videnskabsteori
Krummerne - Så er det jul igen

Krummerne – Så er det jul igen er en dansk familiefilm fra 2006 instrueret af Morten Lorentzen efter manuskript af John Stefan Olsen og er produceret af Regner Grasten Film. Filmen er den fjerde i serien om Krummerne og havde biografpremiere 17. november 2006.

Medvirkende 
 Jamie Morton – Krumme
 Dick Kaysø – Krummes Far
 Vibeke Hastrup – Krummes Mor
 Neel Rønnholt – Stine
 Julius Viktor Bundgaard – Grunk
 Grethe Sønck – Fru Olsen
 Claus Ryskjær – Svendsen
 Peter Schrøder – Boris
 Jarl Friis-Mikkelsen – Ivan
 Waage Sandø – Julemanden
 Birthe Neumann – Julemandens Kone
 Christian Heldbo Wienberg – Hans
 Claus Bue – Lærer Jansen
 Clara Maria Bahamondes – Nova
 Anna Clara Sachs Leschly – Stella
 Torben Zeller – Postbud
 Lars Lunøe – Antikvarboghandler
 Jan Hertz – Advokat
 Birgitte Simonsen – Advokat sekretær
 Ole Fick – Lirekassemand
 Sonja Furu – Yrsa
 Nicolai Back – Politibetjent

Handling 
'Krummerne' har for alvor bidt sig fast i det danske filmpublikum, og efter at have optrådt som julekalender-familie, kommer de nu med deres egen julefilm. I 'Krummerne - så er det jul igen' er Julemanden kommet i vanskeligheder. Han har mistet den julebog, som indeholder opskriften på den magiske julegrød, der giver Julemanden sine kræfter. I Krummes familie er der ingen, der tror på Julemanden. Kun Krumme, så det er op til ham alene at hjælpe Julemanden med at få sin bog tilbage. Krummeserien bygger på Thøger Birkelands populære bogserie, der startede med 'Krummerne' i 1969.

Referencer

Eksterne henvisninger 
 

Børnefilm fra Danmark
Danske film fra 2006
Så er det jul igen
Julefilm fra Danmark
Dansksprogede film
Semiprimtal

Semiprimtal eller 2-næsten-primtal er et tal med kun to primtalsfaktorer. De første semi-primtal hvor primtalsfaktorerne er forskelige er:

6, 10, 14, 15, 21, 22, 26, 33, 34, 35, 38, 39, 46, 51, 55, 57, 58, 62, 65, 69, 74, 77, ... følge A006881 i OEIS

Hvis kravet ikke er så strengt at faktorerne skal være forskellige er de første semiprimtal:

4, 6, 9, 10, 14, 15, 21, 22, 25, 26, 33, 34, 35, 38, 39, 46, 49, 51, 55, 57, 58, 62, 65, 69, 74, 77, ... følge A001358 i OEIS

Under 1000 findes 299 semiprimtal, alle semiprimtal er defektive tal, undtagen 6, som er et fuldkomment tal.

Ekstern henvisning 
 Semiprime -- from Wolfram MathWorld

Primtal
Spieloper

Med betegnelsen spieloper (tysk for: "spilleopera", måske da. 'lystspilsopera'?) forstod man i 1800-tallet en mere munter operagenre, som udviklede sig fra syngespillet. Til forskel fra opera buffa indeholdt spieloper intet recitativ, men talt dialog. En spieloper var i reglen en opera med lystspilsagtig eller sentimental handling og let og tiltalende musik, til afgrænsning fra den alvorlige opera.

Som eksempler nævner man ofte værker af Albert Lortzing som Zar und Zimmermann, Der Wildschütz, Der Waffenschmied, eller Otto Nicolais De lystige koner i Windsor. Også Carl Maria von Webers Jægerbruden ('Der Freischütz') kan regnes til genren. Gennemkomponerede operaer som Conradin Kreutzers Das Nachtlager in Granada og Friedrich von Flotows Martha regnes sædvanligvis ikke til denne genre.

Opera
Ord og vendinger
Patagonien

Patagonien er et område i Sydamerika øst for Andesbjergene. 

Størsteparten ligger syd for Rio Negro (41°S). På vestsiden af Andesbjergene dækker Patagonien området syd for (42°S).

Den chilenske del af Patagonien omfatter den sydlige del af Los Lagos samt regionerne Aisén og Magallanes. 

Øst for Andesbjergene dækker Patagonien fire provinser i Argentina, Neuquén, Río Negro, Chubut og Santa Cruz.

Den sydlige del af Patagonien udgøres af Ildlandet.

Se også 
 Kongeriget Araucanien og Patagonien

Eksterne henvisninger 

Argentinas geografi
Chiles geografi
All About the Benjamins

All About the Benjamins er en aktion-/komediefilm fra 2002 instrueret af Kevin Bray. Filmens stjerner: Ice Cube, Mike Epps, Eva Mendes og Tommy Flanagan.

Handling 

Ice Cube spiller dusørjægeren Bucum, som er på jagt efter småsvindleren Reggie (Mike Epps). Desværre for Reggie bliver han vidne til et mord, som omhandler diamanter til en værdi af 26 millioner dollars. Det hele forværres af, at Reggie netop havde købt en vinderlodseddel i Floridas Statslotteri, og den lå i hans pung, som morderne nu har fået fingre i. Bucum får opsporet Reggie og er mest indstillet på at overlevere ham til politiet. Da gemytterne falder til ro, lykkes det Reggie at overbevise Bucum om, at han skal hjælpe ham med at skaffe lodsedlen tilbage og gå i gang med at opklare mordsagen.

Referencer

Eksterne henvisninger 
 
 Om filmen på Filmport.dk  

Amerikanske film fra 2002
Actionfilm fra USA
Komediefilm fra USA
Tonalitet

Med tonalitet forstår man i musikken det forhold, i hvilket en tonerækkes, et musikstykkes harmoniske bygning står til en given hovedtoneart. Man skelner imellem streng eller fri, snævrere eller videre tonalitet. I første tilfælde indskrænker akkorddannelsen sig væsentlig til det materiale, der hører hjemme i den pågældende og de nærmest beslægtede tonearter. I det andet tilfælde derimod tager modulationen i det store og hele intet hensyn til toneartens grænser.

Tonalitet er af stor karakteriserende betydning for de forskellige tiders musik, for de forskellige nationaliteter, skoler og individer. Orlando di Lasso har for eksempel en rigere tonalitet end Palestrina, den tyske musik i almindelighed en langt friere og bevægeligere tonalitet end den italienske osv.

Se også 
 Tonika

Kilde 
 Salmonsens konversationsleksikon, 2. udgave: (23/0601)
 Litteratur: Hennig, Die Charakteristik der Tonarten, Berlin 1897

Musikteori
Gud skabte kvinden

Gud skabte kvinden (fransk: Et Dieu... créa la femme) er en fransk film fra 1956 instrueret af Roger Vadim med Brigitte Bardot i hovedrollen. Den blev en sensation og Bardots internationale gennembrud.

Noter

Eksterne henvisninger 
 

Franske film fra 1956
Film instrueret af Roger Vadim
Youth of the European People's Party

Youth of the European People's Party (YEPP) (Europæisk Folkepartis Ungdom) er en paraplyorganisation for en række europæiske politiske ungdomsorganisationer og er den officielle ungdomsgren af Europæisk Folkeparti. YEPP samler over 48 midt-højre-organisationer fra over 35 lande i hele Europa. Organisationen blev grundlagt i 1997 og har udviklet sig til den største politiske ungdomsorganisation i Europa.

Fra Danmark er Konservativ Ungdom medlem, men har tidligere været udmeldt, på trods af at moderpartiet er medlem af European People's party (EPP).Cura Ungdom var tidligere medlem.

Eksterne henvisninger 

Europæiske politiske partiers ungdomsorganisationer
Skål

En skål er en beholder. En skål har mange specialiseringer fx: Bækken, bolle, bowle, terrin, vaskefad og kumme.

En skål bruges til servering af mad og drikke som suppe, grød, punch og salat.

En terrin er en lerskål, fajanceskål eller porcelænskål. Varmefaste terriner kan anvendes til at bage mad i.

En bowle (fra engelsk) er en skål beregnet til drikken punch.

Et vaskefad er en skål som tidligere var meget anvendt til vask af ansigt og hænder.

Et bækken er en rund eller aflang skål, som typisk anvendes af sengeliggende patienter til opsamling af urin og afføring.

En kumme er en fastsiddende skål - fx toiletkumme, vaskekumme eller kummevask.

Se også 
 Vandfad
 Balje

Referencer
Rambuktyveri

Rambuktyveri er en form for tyveri, hvor tyve bruger en bil som rambuk til at bryde ind gennem facaden i en butik for at stjæle varer. Rambuktyverier sker typisk mod butikker, der forhandler letomsættelige varer.

For at hindre den slags er butiksejerne begyndt at sætte pullerter op foran butikkerne, således at man ikke umiddelbart kan køre en bil ind i butiksfacaden.

Kriminalitet
Tyveri
Micky Green

Micky Green (født Michaela Gehrmann 28. juni 1984 i Sydney) er en australsk popsangerinde, der bor i Paris. Hun har hollandske og tyske rødder. Hun flyttede hjemmefra som 18-årig for ar blive model. Hun arbejder stadig som model, samtidig med at hun arbejder på sin musik.

Allerede som teenager begyndte Micky at skrive sange. Hendes første sang handlede om lommetørklæder. Hun havde altid en notesbog med sig, og de fleste af hendes sange er skrevet i lufthavne og på hoteller. Hendes første demo blev optaget på hendes computer. Hun udgav sit første album White T-shirt' i 2007, med hjælp fra produceren Renaud Letang. Hendes musik er rytmisk pop.

Diskografi

Albums

Singler

Referencer

Eksterne henvisninger 

 http://www.myspace.com/mickygreenmusic
 http://micky.green.free.fr
 http://mickygreen.artistes.universalmusic.fr/ 
 http://mickygreen.skyrock.com/ 

Sangere fra Australien
Personer fra Sydney
Rijksweg 8

Rijksweg 8 eller A8 er en motorvej i Holland.

Motorveje
Veje i Nederlandene
Jetty Paerl

Jetty Paerl (27. maj 1921 – 22. august 2013) var en hollandsk sangerinde, som var mest kendt i 50'erne og 60'erne. Hun var gift med den hollandske kunstner Cees Bantzinger.

Under 2. verdenskrig boede hun i London, mens Holland var besat af Tyskland. Her var hun vært på Radio Oranje og blev kendt som Jetje van Radio Oranje.

I 1956 repræsenterede hun Holland i det første Eurovision Song Contest med sangen De vogels van Holland skrevet af Annie M. G. Schmidt og komponeret af Cor Lemaire. Dengang blev showet kun sendt over radioen.

Sangere fra Nederlandene
Hollands Eurovision Song Contest-deltagere
Deltagere ved Eurovision Song Contest 1956
Personer fra Amsterdam
Kevin Borg

Kevin Borg (født 9. juni 1986 i Floriana på Malta) er en maltesisk-svensk popsanger og vinder af den svenske udgave af Idols for 2008. Dette opnåede han efter at være flyttet fra Malta til Arvidsjaur i Sverige i 2007.

Singler 
 2006 – Riflessi 
 2006 – Your'e My Dream 
 2007 – Jasal il-Jum 
 2007 – Whenever 
 2008 – Livin' on a Prayer 
 2008 – With Every Bit of Me

Television 
 Malta Song for Europe 2006
 Malta Song For Europe 2007
 Idol 2008

Referenser

Eksterne henvisninger 

 

Sangere fra Malta
Volvo Aero

Volvo Aero var en svensk virksomhed, der indgik i Volvo-koncernen. Virksomheden producerede flymotorer og reservedele hertil og foretog flyvedligeholdelse. 1. oktober 2012 blev hele virksomheden overtaget af britiske GKN, og virksomheden drives i dag under navnet GKN Aerospace Sweden AB.

Virksomheden havde hovedkontor i Trollhättan i Sverige og havde herudover aktiviteter i Linköping, Kongsberg (Norge), Boca Raton (USA), Newington (USA) og Kent (USA). I 2007 havde virksomheden 3.200 medarbejdere og omsatte for SEK 7.646 millioner.

Kilder 

Fremstillingsvirksomheder fra Sverige
Ophørt i 2012
Aero
Trollhättan
Walter Andreas Schwarz

Walter Andreas Schwarz (2. juni 1913 – 1. april 1992) var en tysk sanger, forfatter og oversætter.

Biografi 
Schwarz blev født i Aschersleben. I 1956 deltog han i det første Eurovision Song Contest for Tyskland, med sin egen sang Im Wartesaal zum großen Glück. Hans placering kendes ikke, men det siges, at han endte på en andenplads.  Sangen blev udgivet som single, med fik ikke stor succes. Der blev ikke udgivet andre plader senere. Han blev en kendt forfatter af både romaner og især radiodrama. Hans sidste værk var et radiodrama over The Hitchhiker's Guide to the Galaxy, der blev sendt i 1990 og 1991 ove 17 afsnit. I mange år boede han i London før han flyttede tilbage til Tyskland. Han døde i april 1992 i Heidelberg.

Udgivelser

Romaner 
 Die frucht der Ungesetzlichkeit (1982)
 Der Bürger Karl Marx aus Trier (1983)

Radiodrama 
 Der Untertan (1965)
 Anna Karenina (1967)
 Don Quijote (1974)
 Jud Süß (1986)
 The Hitchhiker's Guide to the Galaxy (1990-1991)

Referencer 

Musikere fra Tyskland
Sangere fra Tyskland
Romanforfattere fra Tyskland
Deltagere ved Eurovision Song Contest 1956
Tysklands Eurovision Song Contest-deltagere
Personer fra Sachsen-Anhalt
Dramatikere fra Tyskland
Oversættere fra Tyskland
Bundesautobahn 12

Bundesautobahn 12 eller A12 () er en motorvej der går fra  ved Berlin, via Frankfurt (Oder) til Polen ved A2

 1 Spreeau   
 2 Friedersdorf
 3 Storkow

 ()
 4 Fürstenwalde-West
 5 Fürstenwalde-Ost 
 Deehmeseebrücke
 6 Briesen (Mark)
 7 Müllrose
 (Shell)
 8 Frankfurt (Oder)-West 
 9 Frankfurt (Oder)-Mitte  
 Grenzübergang Frankfurt (Polen)

Eksterne henvisninger 

Motorveje i Tyskland
Christian Ludvig Scheel von Plessen

Christian Ludvig Scheel von Plessen (født 21. december 1741 på Fussingø, død 25. oktober 1801 på Lindholm ved Roskilde) var en dansk godsejer, gehejmeråd, kammerherre og amtmand.

Liv og gerning 
Christian Ludvig Scheel von Plessen var en søn af overceremonimester Mogens Scheel von Plessen (1713-1749) og Elisabeth Christine født von Thienen (1715-1749). Han rejste som ung udenlands og studerede navnlig ved Leidens Universitet, blev efter sin hjemkomst auskultant i Rentekammeret 1765, udnævntes 1769 til deputeret i General-Landvæsenskollegiet og blev, da dette kollegium 1770 afløstes af General-Landvæsenskommissionen, medlem af samme indtil dens ophævelse 1773. Umiddelbart derefter beskikkedes han til amtmand over Københavns Amt og forblev i dette embede indtil udgangen af 1799, da han efter eget ønske fratrådte det.

Han endte som en godsejer med mange besiddelser: Selsø modtog han 1750, Fussingø 1753, og Saltø, Harrested og Lindholm fik han 1757 fra Carl Adolph von Plessen, der døde barnløs i 1758. Han ejede også Kokkedal Slot en periode efter Louise von Plessen.

Særlig fortjent gjorde han sig ved sin virksomme interesse for at mildne det hårde tryk, der hvilede på bondestanden. Således tog han som medlem af General-Landvæsenskommissionen levende del i de forhandlinger, der gik forud for forordningen af 20. februar 1771, hvorved der tilvejebragtes en tåleligere ordning af hoveriet, og som ejer af godserne Lindholm, Fussingø og Selsø m.fl. gav han sine bønder arvefæste og hoverifrihed på favorable vilkår. Han var ligeledes et meget betydende medlem af Den Store Landbokommission og sluttede sig her ubetinget til Kommissionens frisindede flertal. Også af Kommissionen til Regulering af Fattigvæsenet i Danmark var han medlem.

Han var 1757 blevet kammerjunker, 1766 kammerherre, 1774 Hvid Ridder, 1779 gehejmeråd og udnævntes ved sin afgang til gehejmekonferensråd. 

Han døde den 25. oktober 1801.

Ægteskab og familie 
1766 ægtede han Agathe Johanne von Qualen (født 15. februar 1745, død 11. maj 1829), en datter af gehejmeråd Josias von Qualen og Elisabeth født Blome.

Noter

Litteratur 
 G. Kringelbach: Scheel v. Plessen, Christian Ludvig (i: Dansk Biografisk Lexikon, 1. udgave, bind XIII; KJøbenhavn 1899; s. 164)
 "Christian Ludvig Scheel v. P." (i: Salmonsens Konversationsleksikon, 2. udgave, bind XIX, s. 255)

Christian Ludvig
Amtmænd fra Danmark
Godsejere fra Danmark
Riddere af Dannebrog (1671-1808)
Kammerherrer fra Danmark
Personer i Dansk Biografisk Leksikon
Artikler fra 1. udgave af Dansk biografisk leksikon
Danskere i 1700-tallet
Gehejmekonferensråder fra Danmark
Kollegiedeputerede fra Danmark
Susanne Georgi

Susanne Georgi (født 27. juli 1976) er en dansk sangerinde bosiddende i Andorra. Hun er kendt fra eurodance-duoen Me & My sammen med sin søster, Pernille. Sammen havde det et stort hit med sangen "Dub-I-Dub" i 1995.

Karriere 
Susanne blev født i Kolding i 1976. I 1990'erne begyndte hun at synge sammen med sin søster Pernille Georgi i duoen Me & My. I 2007 stillede de sammen op ved Dansk Melodi Grand Prix med sangen Two Are Stronger Than One, men fik kun en 6. plads. I 2009 vandt hun Andorras nationale udvælgelse til Eurovision Song Contest 2009 med sangen La teva desició, og repræsenterede landet i ESC i Moskva. Susanne Georgi dannede i 2007 par med skuespilleren Mads Koudal. Susanne Georgi taler flere sprog såsom dansk, sit modersmål, catalansk, nationalsproget i Andorra, hvor hun lever nu, engelsk og tysk. Hun blev i september 2011 gift med Xavier Puicercos. Sammen har de døtrene Molly og Shelly.

Diskografi 
 2009 : La teva decisió/Get a life(Picap 2009) der er sangen for Andorra i Eurovision Song Contest 2009

Kilder 

Sangere fra Danmark
Deltagere ved Eurovision Song Contest 2009
Andorras Eurovision Song Contest-deltagere
Personer fra Kolding